## Odluka o dodjeli državnih nagrada za znanost za 2004. godinu

### NN 87/2005 (18.7.2005.), Odluka o dodjeli državnih nagrada za znanost za 2004. godinu

# Odbor za podjelu državnih nagrada za znanost

**1721**

Odbor za podjelu državnih nagrada za znanost,
imenovan Odlukom Hrvatskoga sabora na sjednici 30. travnja 2004. godine
(»Narodne novine«, br. 58/2004.), na temelju Zakona o
hrvatskim državnim nagradama za znanost (»Narodne novine«, br.
108/95., 104/97. i 142/98.), na 3. sjednici održanoj 14. lipnja 2005. godine,
donio je

## ODLUKU

### O PODJELI DRŽAVNIH NAGRADA ZA ZNANOST za 2004. GODINU

*1.
Državnom nagradom za životno djelo nagrađuju se:*

1. akademik ŽELJKO KUĆAN, umirovljeni redoviti
profesor Pnrodoslovno-matematičkog fakulteta
Sveučilišta u Zagrebu, za cjelokupni znanstvenoistraživački rad iz područja
prirodnih znanosti, i to molekularne biologije genetičkog inženjerstva u
Hrvatskoj, ponajprije radi značajnih dostignuća u istraživanju strukture i
funkcije nukleinskih kisehna
i uspjeha u organizaciji moderne nastave iz biokemije na dodiplomskoj i pos1ijediplomskoj
nastavi.

2. prof. dr. sc. MILIVOJ BORANIĆ,
umirovljeni znanstveni savjetnik Instituta »Ruđer Bošković« u Zagrebu za
cjelokupni znanstvenoistraživački rad u području biomedicinskih znanosti, a
posebice iz patologije i kemoterapije leukemije i solidnih tumora, neuroendokrine regulacije hematopoeze
i imunosti te eksperimentalne i kliničke transplantacije koštane srži, a
pokrenuo je i kliničku transplantacjiu koštane srži u
nas.

3. prof. dr. sc. ZIJAD HAZNADAR, redoviti
profesor Fakulteta elektrotehnike i računalstva Sveučilišta u Zagrebu, za
cjelokupni znanstvenoistraživački rad u području tehničkih znanosti, polju
elektrotehnike, a posebice za promicanje znanstvenih i stručnih ostvarenja kako
u istraživanju tako i u primjeni dobivenih rezultata budući da je dao
nemjerljiv doprinos razvoju i afirmaciji hrvatskih tehničkih znanosti u
svijetu.

4. akademik SLAVKO MATIĆ, profesor emeritus Sveučilišta u Zagrebu za cjelokupni
znanstvenoistraživački rad u području biotehničkih znanosti, za znanstveni i stručni
rad a posebno za veliku i plodnu angažiranost na izobrazbi šumarskih
stručnjaka, afirmaciju šumarske struke s pomoću novog pristupa u gospodarenju
niskim šumama i pri kontejnerskom uzgoju sadnica hrasta lužnjaka i kitnjaka, te
za bogatu međunarodnu suradnju, kao i doprinos razvoju šumarske znanosti ne
samo u Hrvatskoj nego i u svijetu.

5, prof. dr. sc. ANTE PAŽANIN, profesor emeritus Sveučilišta u Zagrebu, za cjelokupni
znanstvenoistraživački rad u području društvenih znanosti, posebno za
proučavanje pitanja etike i politike u suvremenom svijetu.

6. akademik STJEPAN BABIĆ, umirovljeni redoviti
profesor Filozofskog faskulteta Sveučilišta u
Zagrebu, za cjelokupni znanstvenoistraživački rad u području humanističkih
znanosti, koji ima iznimno mjesto u hrvatskoj i slavenskoj filologiji, autor je
13 knjiga u 32 izdanja i više od 1.000 objavljenih studija i rasprava s
područja pravopisa, morfologije, akcentuacije, leksikologije i poredbene
slavistike te životnoga djela »Tvorba riječi u hrvatskom književnom jeziku« (3
izdanja).

*II.
Godišnjom državnom nagradom za znanost nagrađuju se:*

1. dr. sc. KATA MAJERSKI MLINARIĆ, znanstvena savjetnica Instituta
Ruđer Bošković« u Zagrebu za značajno znanstveno dostignuće u području
prirodnih znanosti, posebno za istraživanja u području dizajna i sinteze policikličkih molekula, potencijalno biološki aktivnih
spojeva, te nove klase ionofora.

2. prof. dr. sc. EDUARD MARUŠIĆ PALOKA,
redoviti profesor Prirodoslovno.matematičkog fakulteta Sveuči1išta u Zagrebu,
za značajno znanstveno dostignuće u području prirodnih znanosti, posebno za
rješavanje nekih osobito tešldh problema iz mehanike
f1uida i teorije elastičnosti, kojima je postigao rezultate trajne vrijednosti
u svjetskim razmjerima.

3. dr. sc. GORAN PICHLER, znanstveni savjetnik Instituta za fiziku
u Zagrebu za značajno znanstveno dostignuće u području prirodnih znanosti u
istraživanju para alkalija metodama laserske spektroskopije odnosno za hlađenje cezijevih
para do ultraniskih temperatura.

4. prof. dr. sc. HRVOJE BANFIĆ, redoviti
profesor Medicinskog fakulteta Sveučilišta u Zagrebu za značajno znanstveno
dostignuće u području biomedicinskih znanosti za rezultate istraživanja inozitol lipidnog signaliziranja
kojima je među prvima u svijetu pokazao da taj oblik signaliziranja postoji i u
staničnim jezgrama.

5. prof. dr, sc. RENATA MAŽURAN,
znanstvena savjetnica Imunološkog zavoda d.d. u Zagrebu, za značajno znanstveno
dostignuće u području biomedicinskih znanosti, posebno za istraživanja vakcina,
za rezultate istraživanja molekularne biologije virusa i njihove detekcije u
biološkim uzorcima, što predstavlja i početak razvoja molekularne
epidemiologije u Republici Hrvatskoj.

6. dr. sc. DOROTEA MUCK ŠELER, znanstvena savjetnica Instituta
»Ruđer Bošković« u Zagrebu, za značajno znanstveno dostignuće u području
biomedicinskih znanosti za istraživanja perifernih biokemijskih pokazatelja
psihičkih poremećaja, posebice trombocitnog
serotonina, čime je pridonijela boljem razumijevanju uloge serotonina u etiologiji
psihičkih poremećaja, s posebnim naglaskom na mogućnost primjene trombocitnog serotonina kao biokemijskog pokazatelja u
odabiru odgovarajuće antidepresivne terapije.

7. prof. dr. sc. JURE RADIČ, redoviti
profesor Građevinskog fakulteta Sveučilišta u Zagrebu, za primjenu rezultata
znanstvenoistraživačkoga rada u području tehničkih znanosti za razvitak
struktura i postupaka izgradnje mostova uz trajnosnu
optimizaciju.

8. dr. sc. ZLATKO ŠATOVIĆ, izvanredni profesor Agronomskog
fakulteta Sveuči1išta u Zagrebu, za značajno znanstveno dostignuće u području
biotehničkih znanosti, polje agronomija, za razvoj nove metode statičke genomike s pomoću koje je moguće kombinirati rezultate
populacija različite genetske pozadine i tipova molekularnih markera u svrhu
sastavljanja jedinstvene genetske karte.

9. dr, sc. BOŽIDAR ŠANTEK, izvanredni profesor Prehrambenobiotehnološkog
fakulteta Sveučilišta u Zagrebu, za primjenu rezultata znanstvenoistraživačkoga
rada u području biotehničkih znanosti za razvoj horizontalnog rotirajućeg
cijevnog bioreaktora s velikim potencijalom primjene
u različitim industrijskim bioprocesorima kao što su
obrada otpadnih voda i različite mikrobne transformacije.

10. dr. sc. ANKA MIŠETIĆ, znanstvena suradnica Instituta »Ivo
Pilar« u Zagrebu za značajno znanstveno dostignuće u području društvenih
znanosti za knjigu »Gradski rituali: retradicionalizacija
društvenog života u hrvatskim gradovima nakon 1990.« u izdanju Hrvatske
sveučilišne naklade, Zagreb, 2004.

11. akademik VLADIMIR MARKOVIĆ, redoviti
profesor Filozofskog fakulteta Sveučilišta u Zagrebu, za značajno znanstveno
dostignuće u području humanističkih znanosti za znanstveno djelo »Crkve 17. i
18. stoljeća u Istri, tipologija i stil«, Zagreb, 2004., koja predstavlja
značajan segment hrvatske umjetničke baštine i otvara put daljnjim
istraživanjima, kako istarskoga graditeljstva, tako i ukupnoga hrvatskoga
graditeljskog naslijeđa.

12. akademik VOJMIR VINJA, umirovljeni redoviti
profesor Filozofskog fakulteta Sveučilišta u Zagrebu za značajno znanstveno
dostignuće u području humanističkih znanosti, za izniman doprinos hrvatskoj
znanosti, etimotogiji, komparativnoj lingvistici,
semantici i sociolingvistici, ukratko jezikoslovlju hrvatske i svjetske romantistike, a posebice za monumentalno znanstveno djelo:
»Jadranske etimologije I – III«, Zagreb, 1998. – 2004.

*III.
Godišnjom državnoin nagradom za popu1arizaciju i proniidžbu znanosti nagrađuju se:*

1. prof. dc. sc. MATKO MARUŠIĆ, redoviti profesor Medicinskog fakulteta
Sveuči1išta u Zagrebu, za popu1arizaciju i promidžbu znanosti u području
biomedicinskih znanosti, posebice za pokretanje i uspješno vođenje znanstvenog
časopisa Croatian Medical Journal, za znanstvenu obradu ratne medicine u Domovinskom
ratu, poticanje razvoja znanosti na Medicinskom fakultetu u Zagrebu, Osijeku i
Splitu, za prosvjetiteljsku ulogu, te za neumorno i uspješno promicanje i
popularizaciju znanosti svoga znanstvenog područja.

2. prof. dr. sc. ZVONIMIR ŠTAFA, redoviti
profesor Agronomskog fakulteta Sveučilišta u Zagrebu, za popularizaciju i
promidžbu znanosti u području biotehničkih znanosti, posebno za značajan
doprinos na uvođenju novih kultivara krmnog bilja na
poljoprivrednim obiteljskim gospodarstvima, te za popu1arizaciju biotehničke
znanosti i struke sudjelovanjem u emisijama na radiju, televiziji kao i
pisanjem popularnih članaka.

3, prof. dr. sc. VESNA VUČEVAC BAJT,
redovita profesorica Veterinarskog fakulteta Sveučilišta u Zagrebu, za
popularizaciju i promidžbu znanosti u području humanističkih znanosti, posebno
za izniman doprinos promidžbi veterinarske znanosti i kulture. Koristeći se
metodologijom povijesne znanosti u svom znanstveno-nastavnom i istraživačkom
radu uvelike je pridonijela novim spoznajama o značenju i vrijednostima
hrvatskog veterinarstva i svjetske etnoveterinarske
povijesti medicine.

*IV.
Godišnjom državnom nagradom znanstvenim novacima nagrađuju se:*

1. dr. sc. NIKOLA BASARIĆ, viši asistent Fakulteta kemijskog
inženjerstva i tehnologije Sveučilišta u Zagrebu, u području prirodnih znanosti
za rezultate u području fotokemijskih reakcija i mehanizama piro1skih sustava.

2. mr. sc. DANIJEL PAVKOVIĆ, znanstveni novak Fakulteta
strojarstva i brodogradnje Sveuči1išta u Zagrebu u području tehničkih znanosti
za znanstvene radove koji su vezani uz modeliranje, estimaciju
i upravljanje automobilsldm sustavima.

3. mr. sc. KSENIJA DURGO, znanstvena novakinja
Prehrainbenobiotehno1oškog fakulteta Sveučilišta u Zagrebu u području
biotehničkih znanosti za istaknute znanstvene radove na području genetičke
toksikologije.

4. dr. sc. GORAN MARKOVIĆ, znanstveni novak Kineziološkog
fakulteta Sveučilišta u Zagrebu u području društvenih znanosti za istaknute
znanstvene radove objavljene u poznatim međunarodnim časopisima iz
kineziologije.

5. TOMISLAV GALOVIĆ, prof.,
znanstveni novak Filozofskog fakulteta Sveučilišta u Zagrebu, u području
humanističkih znanosti, za knjigu: »O Dubašnici i
njezinim ljudima. Prinosi za povijest dubaš1jinskoga kraja na otoku Krku«, Krk
– Rijeka, 2004.

Ukupno je dodijeljeno 26 znanstvenih nagrada za 2004.
godinu.

Klasa: 061-03/05-2/21

Urbroj: 533-12-045-2

Zagreb, 10. srpnja 2005.

Predsjednik

Hrvatskoga sabora

i predsjednik Odbora za podjelu

državnih nagrada za znanost

**dr****. h. c. Vladimir Šeks**, v. r.

Odluka, NN 87/2005-1721